वंशिका ने वीडियो शेयर कर कहा- पापा बेहतर डांसर थे
Watch Satish Kaushik's Daughter Vanshika's Amazing Dance with Anupam Kher on Instagram Reel दिवंगत एक्टर सतीश कौशिक की बेटी वंशिका ने अपने इंस्टाग्राम अकाउंट पर अनुपम खेर के साथ एक वीडियो शेयर किया है
दिवंगत एक्टर सतीश कौशिक की बेटी वंशिका ने अपने इंस्टाग्राम अकाउंट पर अनुपम खेर के साथ एक वीडियो शेयर किया है। वीडियो में एक्टर, वंशिका के साथ डांस करते हुए नजर आ रहे हैं। पर वंशिका का मानना है कि उनके पापा सतीश,अनुपम खेर से बेहतर डांसर थे।
वीडियो में 11 साल की वंशिका जमीन पर बैठी हैं। वहीं अनुपम उनके पीछे खड़े नजर आ रहे हैं। इस दौरान दोनों खेर गैब्रिएला रिचर्डसन के यॉल फ्रॉम हंड्रेड माइल्स पर थिरकते हुए दिखाई दिए।
'पापा बेहतर डांसर थे'
वंशिका ने वीडियो शेयर करते हुए कैप्शन में लिखा, 'अनुपम चाचा के साथ मेरी पहली रील, उन्हें वास्तव में थोड़ी और रिहर्सल करने की जरूरत है, क्योंकि अंकल की तुलना में पापा एक बेहतर डांसर थे, लेकिन अनुपम अंकल ने कोशिश की उसके लिए थैंक्यू, लव यू'।
आखिरी बार पापा को गले लगाना चाहती थीं वंशिका 
बता दें, 13 अप्रैल को सतीश कौशिक का 67वां जन्मदिन मनाया गया। इस मौके पर उनकी बेटी वंशिका ने एक लेटर पढ़ कर सुनाया। ये खत उन्होंने पिता के निधन के बाद लिखा था। वो चाहती थी कि उस लेटर को सतीश की चिता के साथ रख दिया जाए। अनुपन ने इस लेटर की एक फोटो ली थी। वंशिका ने उस लेटर को फोन में पढ़ के सुनाया, 'हैलो पापा, मुझे पता है कि अब आप नहीं हैं, लेकिन मैं हमेशा आपके साथ रहूंगी। मैं आपको बहुत मिस करती हूं।
अगर मुझे पता होता कि ऐसा हो जाएगा, तो मैं आपके साथ समय बिताने के लिए स्कूल भी नहीं जाती। काश मैं आपको एक बार गले लगा पाती। आप अब भी मेरे दिल में हो। जैसा कि हम फिल्मों में देखते हैं, काश कोई चमत्कार होता और आप जीवित होते।' वहां मौजूद सभी लोग वंशिका के लेटर में लिखी बातों को सुन कर रोने लगे।
सतीश का 66 साल की उम्र में निधन हुआ
अभिनेता और डायरेक्टर सतीश कौशिक का 9 मार्च को दिल्ली में निधन हो गया। वे 66 साल के थे। वे दिल्ली में होली के कार्यक्रम में शामिल होने गए थे। अचानक हुई मौत के बाद दिल्ली के दीनदयाल अस्पताल में उनके शव का पोस्टमॉर्टम कराया गया। पोस्टमॉर्टम रिपोर्ट में मौत की वजह कार्डियक अरेस्ट बताई गई। उनकी पार्थिव देह मुंबई स्थित उनके घर लाई गई थी, जहां से उनकी अंतिम यात्रा निकाली गई थी। इसके बाद वर्सोवा के श्मशान घाट में उनका अंतिम संस्कार हुआ।